

- ฉบับร่าง -

**สถาบันมะเร็งแห่งชาติ ยืนยันข่าวจริง**

**“รังสี UV เป็นสาเหตุทำให้เกิดโรคมะเร็งผิวหนัง”**

ตามที่มีข่าวปรากฏในสื่อต่าง ๆ เกี่ยวกับประเด็นเรื่อง “รังสี UV เป็นสาเหตุทำให้เกิดโรคมะเร็งผิวหนัง”   
กรมการแพทย์ โดย สถาบันมะเร็งแห่งชาติ ได้ดำเนินการตรวจสอบข้อเท็จจริง พบว่า **รังสี UV เป็นหนึ่งในสาเหตุที่  
ทำให้เกิดโรคมะเร็งผิวหนัง**

**นายแพทย์สมศักดิ์ อรรฆศิลป์ อธิบดีกรมการแพทย์**กล่าวว่า ตามที่มีการเผยแพร่ข้อมูลรังสี UV เป็นสาเหตุ  
ทำให้เกิดโรคมะเร็งผิวหนัง นั้น ทั้งนี้เกิดจากการกลายพันธุ์ของเซลล์ผิวหนังมีการเจริญเติบโตและแบ่งตัวผิดปกติ   
โดยสาเหตุมาจากหลายปัจจัย เช่น รังสีอัลตราไวโอเลต หรือแสงสังเคราะห์ที่นิยมใช้ในเตียงอาบแดด นอกจากนี้ยังมีปัจจัยอื่น ๆ ที่ก่อให้เกิดมะเร็งผิวหนังได้อีกด้วย เช่น การสัมผัสกับสารพิษเป็นเวลานาน ๆ หรือระบบภูมิคุ้มกันที่อ่อนแอ มีไฝหรือขี้แมลงวันมากผิดปกติ เป็นต้น

**นายแพทย์จินดา โรจนเมธินทร์ ผู้อำนวยการสถาบันมะเร็งแห่งชาติ** กล่าวเสริมว่า เราสามารถป้องกันหรือ  
ลดความเสี่ยงของมะเร็งผิวหนังได้จาก การทาครีมกันแดดเป็นประจำทุกวัน สวมใส่เสื้อผ้าที่มิดชิดทุกครั้งหากต้องออกไป  
อยู่กลางแดด หลีกเลี่ยงการสัมผัสกับแสงสังเคราะห์ เช่น แสงจากเตียงอาบแดด และหมั่นสังเกตผิวหนังของตนเอง  
อย่างสม่ำเสมอ หากพบว่ามีความผิดปกติหรือมีการเปลี่ยนแปลงเกิดขึ้น ควรไปพบแพทย์เพื่อรับการตรวจวินิจฉัย

ขอขอบคุณ

10 พฤศจิกายน 2563